Генадзь Міхайлавіч працаваў у масцітых расійскіх рэжысёраў — Уладзіміра Хаціненкі ў стужках “Рой” і “Поп”, у Сяргея Сяльянава ў драме “Духаў дзень”. Ён быў партнёрам народнай артысткі СССР Любові Сакаловай у карціне “У бары брусніка” рэжысёра Яўгена Васільева. У Парыжы Гарбук дзесяць дзён здымаўся разам з Інакенціем Смактуноўскім у карціне майстра палітычнага дэтэктыва Тамары Лісіцыян “Загадкавы спадчыннік”. Акрамя таго, былі ролі ў фільмах “Анастасія Слуцкая”, “Брэсцкая крэпасць”, “Дзяржаўная мяжа”, “На безыменнай вышыні”, “Кааператыў “Палітбюро”, або Будзе доўгім развітанне”, “Ворагі”, “Талаш”, “Я памятаю” і іншых стужках.